Panostus erikoisryhmiin ei poista perusstrategiaa, jonka mukaan ensimmäinen poliisipartio menee paikalle, jos se suinkin on mahdollista.

– Suurin riskitekijä ovat psyykkisesti sairaat, joita liikkuu valtava määrä pitkin katuja ja toreja. Se voi konkretisoitua minä päivänä vain, Paatero toteaa.

"Kypärä viimeistä huutoa"

Kaksi oululaismiestä surmattiin kirveellä Oulun Tuirassa keskiviikkona ennen iltakuutta. Poliisin mukaan ensin surmattiin pubissa työskennellyt vuonna 1969 syntynyt mies. Sen jälkeen kuolettavat iskut sai pubin pihassa ollut vuonna 1940 syntynyt mies.

Poliisin mukaan mies hyökkäsi kirveen kanssa, kun poliisi meni miehen asuntoon iltakymmeneltä. Kirves osui poliisin kypärään, jolloin poliisi käytti virka-asetta. Mies kohottautui lyömään uudestaan, jolloin poliisi käytti asetta toisen kerran. Poliisi ei kerro laukausten määrää.

Motiivista ei tietoa



Kirvessurmien motiivista ei ole vielä tietoa. Teolla ei kuitenkaan näytä olevan poliittisia tai uskonnollisia motiiveja. Mies toimi yksin.

